
R E F E R A T   D E   A P R O B A R E 
privind  aprobarea Documentației tehnico-economice și a devizului general pentru obiectivul de investiții  „MODERNIZARE  STRUCTURĂ RUTIERĂ 
ȘI TROTUARE PE STRADA 9 MAI ÎN  MUNICIPIUL BRAD,
 JUDEȚUL HUNEDOARA”




Strada 9 Mai care face parte din trama stradală a municipiului Brad este necorespunzător amenajată din punct de vedere al structurii rutiere, sistemul de scurgere a apelor nu are capacitatea necesară asigurării evacuării acestora de-a  lungul  străzii,  fapt  care  determină  staționarea  apei  în  șanțuri  și  infiltrarea  acesteia  în terasamentul și  corpul drumului, afectând marginea platformei străzii.
 	Soluția tehnică propusă prin documentația tehnico - economică Proiect nr. 54/2022 elaborat de S.C. STEFANDYGIO STRUCTURES S.R.L – Brad pentru modernizarea  străzii este  îmbrăcăminte asfaltică în două straturi și  structură rutieră elastică, conform normativelor în vigoare.
 	Colectarea apelor de suprafaţă se va realiza la marginea bordurilor proiectate prin intermediul pantelor transversale ale părţii carosabile. Adiacent bordurilor proiectate s-au prevăzut rigole tip scafă, prefabricate, montate paralel cu bordura pe o fundaţie din beton.  
Apele colectate la marginea bordurilor sunt preluate prin intermediul rigolei tip scafă proiectate şi descărcate spre sistemul de canalizare pluvială al oraşului  și diverşi emisari.
Toate capacele de canalizare existente se vor ridica la cotă, asigurând planeitatea corespunzătoare. 
De asemenea, s-a avut în vedere realizarea platformelor pentru parcările aferente străzii, dispuse la 90° față de aliniamentul părții carosabile.
Se vor realiza un număr de 6 locuri de parcare cu  dimensiunea de 5,00 x 2,50 m și panta de 1,50 %.
Pentru circulaţia pietonilor, au fost proiectate, în limita spaţiului disponibil, trotuare cu lăţimea minimă de 1,60 m pentru a asigura minim un flux de circulaţie al pietonilor. Trotuarele vor fi delimitate de borduri și vor avea panta transversală a trotuarelor  de 1 % spre partea carosabilă.
Se vor amenaja și zone cu spații verzi care vor fi delimitate cu borduri de dimensiuni reduse.




Pentru desfășurarea circulației în bune condiții se vor crea marcaje rutiere pe orizontală în conformitate cu legislația în vigoare.
Valoarea Devizului General este de 672.068,52 lei cu TVA, respectiv 565.709,72 lei fără TVA, din care C+M 641.151,90 lei cu TVA, respectiv 538.783,11 lei fără TVA.
 	În contextul celor de mai sus am inițiat prezentul proiect de hotărâre privind aprobarea Documentației tehnico - economice  și a Devizului General pentru obiectivul de investiții „MODERNIZARE STRUCTURĂ RUTIERĂ ȘI TROTUARE PE STRADA 9 MAI ÎN MUNICIPIUL BRAD, JUDEȚUL HUNEDOARA" și-l supun spre dezbatere plenului Consiliului Local al Municipiului Brad în forma prezentată.
	Invoc în susținerea propunerii mele prevederile  art. 44 alin. 1 din Legea nr. 273/2006 privind finanţele publice locale, cu modificările şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale  art.129 alin. 2 lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

